Diari Oficial de la Generalitat Valenciana


Sumari del DOGV 9041, del 15-03-2021 (2021/2577)

RESOLUCIÓ de 5 de març de 2021, del director general de l'Institut Valencià de Finances, per la qual es convoca la provisió definitiva del lloc TE15 subdirector o subdirectora de Sistemes de la Informació, per mitjà d'un procediment de cobertura interna mitjançant el sistema de concurs.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9041

Data del DOGV
:   15-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2577


Data del document
:   05-03-2021

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 5 de març de 2021, del director general de l'Institut Valencià de Finances, per la qual es convoca la provisió definitiva del lloc TE15 subdirector o subdirectora de Sistemes de la Informació, per mitjà d'un procediment de cobertura interna mitjançant el sistema de concurs. [2021/2577]  
El Consell General de l'Institut Valencià de Finances (IVF), en la sessió celebrada el passat 24 de juliol de 2020 va aprovar una nova relació de llocs de treball, condicionada a l'obtenció dels informes preceptius que havien d'emetre tant la Direcció General del Sector Públic, Model Econòmic i Patrimoni com la Direcció General de Pressupostos. Aquests informes s'han obtingut en dates 31 d'octubre i 20 de novembre, respectivament, i s'han publicat el dia 3 de desembre en el Diari Oficial de la Generalitat Valenciana (DOGV 8966).  
  
Per tot això, i de conformitat amb el que s'estableix en l'article 8 del II Conveni col·lectiu del personal laboral al servei de l'Administració autonòmica, en ús de la facultat d'autoorganització del treball que té l'Institut Valencià de Finances, l'aplicació pràctica del qual correspon al seu director general, en ús les facultats atribuïdes en matèria de personal en l'article 6.3 apartats d, e, i, j, k, l i x del Decret 118/2018, de 3 d'agost, del Consell, pel qual s'aprova el Reglament d'organització i funcionament del Institut Valencià de Finances (IVF) i en execució dels acords per aquest Consell General en la sessió celebrada el 24 de juliol de 2020, resolc:  
  
Primer  
Convocar la provisió definitiva del lloc TE15, subdirector/a de Sistemes de la Informació, mitjançant un procediment de cobertura interna.  
  
  
Segon  
Aprovar les bases de la convocatòria que figuren com a annex de la present resolució.  
http://www.ivf.gva.es/es/  
  
Tercer  
Publicar la present resolució en el Diari Oficial de la Generalitat Valenciana i en la pàgina web de l'IVF  
  
La present convocatòria i tots els actes administratius que es dicten en el desenvolupament del procés selectiu exhaureixen la via administrativa. Contra aquests podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, en el termini d'un mes a comptar des de l'endemà de la seua publicació. Igualment podrà interposar-se directament un recurs contenciós administratiu, davant del Jutjat Contenciós Administratiu de València, segons l'article 8.3 i 14 de la Llei 28/ 1998, de 13 de juliol, reguladora de la jurisdicció contenciosa administrativa, en el termini de dos mesos, a comptar des de l'endemà de la seua publicació en el Diari Oficial de la Generalitat Valenciana, de conformitat amb el que es disposa en l'article 46 de la Llei 28/ 1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que es considere procedent.  
  
València, 5 de març de 2021.- El director general: Manuel Illueca Muñoz.  
  
  
ANNEX  
Bases de la convocatòria de concurs per a la provisió definitiva del lloc TE15, subdirector/a de Sistemes de la Informació, de l'Institut Valencià de Finances mitjançant cobertura interna  
  
1. Objecte de la convocatòria  
La present convocatòria té per objecte la selecció de personal, amb el sistema de concurs, per a cobrir el lloc de treball de subdirector/a de Sistemes de la Informació, pel torn de cobertura interna de conformitat amb el que es disposa en l'article 8 del II Conveni col·lectiu del personal laboral al servei de l'Administració autonòmica.  
  
2. Condicions generals dels aspirants  
Per a ser admés a aquesta convocatòria selectiva, serà necessari acreditar els següents requisits:  
a) Ser personal laboral fix de l'Institut Valencià de Finances (d'ara en avant, IVF) amb una antiguitat de, com a mínim, dos anys.  
b) Disposar d'una experiència mínima de tres anys en administracions públiques i empreses públiques o privades, nacionals o estrangeres en activitats relacionades amb:  
- Gestió de sistemes.   
- Actualització dels processos i sistemes d'informació.   
- Anàlisi i desenvolupament de la informació de gestió.   
- Metodologies avançades de millora.  
- Anàlisi de dades.   
- Kpi.  
- Seguiment i desplegament de pla estratègic.  
c) Tindre la nacionalitat espanyola o alguna altra que, conformement amb el que es disposa en l'article 54 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, permeta l'accés a l'ocupació pública.  
d) Haver fet els setze anys i no haver arribat a l'edat de jubilació.  
  
e) Estar en possessió del títol universitari oficial d'Enginyeria, o bé, títol universitari oficial de grau equivalent que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assenyalades per al lloc.  
  
f) Habilitació: no haver sigut separat mitjançant expedient disciplinari del servei de l'Administració de l'Estat, o de l'Administració autonòmica o local, ni trobar-se inhabilitat per a l'exercici de funcions públiques.  
g) Capacitat: no patir cap malaltia ni estar afectat per xap limitació física o psíquica incompatible amb l'acompliment de les funcions corresponents al lloc convocat.  
h) Les condicions per a ser admés hauran d'acreditar-se en el moment de finalització del termini de presentació de sol·licituds i mantindre's durant tot el procés selectiu, fins al moment de la seua provisió definitiva.  
L'IVF podrà requerir als aspirants que acrediten la veracitat dels requisits exigits per a participar, així com de tots els documents que puguen aportar en aquest procés selectiu. Si els requisits no foren acreditats en el termini de 10 dies hàbils següents a la notificació del requeriment, la persona aspirant podria quedar exclosa del procés selectiu.  
  
3. Identificació i funcions  
Núm. lloc TE15  
Denominació: Subdirector/a de Sistemes de la Informació  
Grup professional: Grup A  
Retribucions complementàries: 30E049  
Dependència funcional Director general  
Funcions: Dirigir, programar, estudiar, proposar, coordinar, gestionar, controlar, inspeccionar, assessorar i, en general, aquelles funcions de nivell superior desenvolupades en l'àrea vinculades a l'activitat de la Subdirecció i el seu departament dependent. Dirigir i coordinar la Subdirecció  
Requisits per al seu acompliment: Títol universitari oficial d'Enginyeria, o bé, títol universitari oficial de grau equivalent que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assenyalades per al lloc.  
Mèrits: Experiència mínima de tres anys en administracions públiques i empreses públiques o privades, nacionals o estrangeres en activitats relacionades amb:  
- Gestió de sistemes.   
- Actualització dels processos i sistemes d'informació.   
- Anàlisi i desenvolupament de la informació de gestió.   
- Metodologies avançades de millora.  
- Anàlisi de dades.  
- Kpi.  
- Seguiment i desplegament de pla estratègic.  
  
  
4. Presentació de sol·licituds i admissió  
Les sol·licituds seran dirigides a la Subdirecció Legal, plaça de Nàpols i Sicília, 6 - 46292 València i hauran de presentar-se per registre d'entrada de l'IVF.  
El termini per a la presentació de sol·licituds és de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (d'ara en avant, DOGV). Els qui desitgen formar part del concurs hauran d'emplenar la sol·licitud que figura com a model en l'annex I de les presents bases i que es troba disponible en la pàgina web de l'IVF (http://www.ivf.gva.es/inicio/)  
Així mateix, hauran de presentar, en el mateix termini de presentació que les sol·licituds de participació, una Memòria sobre la Subdirecció, en la qual s'incloga un pla per a exercir el lloc que contemple propostes de gestió i iniciatives a desenvolupar. Una memòria relacionada amb les funcions del lloc de treball sol·licitat, consistint aquesta en una anàlisi del lloc, les seues característiques, condicions, mitjans necessaris, propostes de millora en el desenvolupament de les funcions i totes aquelles qüestions que l'aspirant considere d'interés o importància.  
Els aspirants queden vinculats a les dades que hagen fet constar en les seues sol·licituds, i podran únicament demanar la seua modificació mitjançant un escrit motivat, dins del termini establit en el paràgraf segon per a la presentació de sol·licituds.  
Després d'haver finalitzat el termini de presentació de sol·licituds, i després de la comprovació del compliment dels requisits de participació, es publicarà la relació provisional d'admesos i exclosos en la pàgina web de l'IVF (http://www.ivf.gva.es/es/) d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
Els sol·licitants podran, en el cas d'error o exclusió, esmenar els defectes en què hagen incorregut en la seua sol·licitud, o formular les reclamacions que consideren oportunes en el termini de 10 dies hàbils comptats a partir de l'endemà de la publicació de la mencionada relació provisional.  
En tot cas, a fi d'evitar errors i, en el supòsit de produir-se'n, caldrà possibilitar la seua esmena dins del termini i en la forma escaient, i els aspirants comprovaran no sols que no figuren recollits en la relació provisional d'exclosos sinó que, a més, els seus noms i dades consten correctament en les pertinents relacions d'aspirants admesos.  
Dins del mateix termini, les persones admeses hauran d'aportar la documentació acreditativa dels mèrits al·legats quan això siga preceptiu de conformitat amb la normativa vigent. Aquests mèrits s'hauran de fer constar en la sol·licitud, havent d'acreditar documentalment aquells dels quals no conste justificació en els respectius expedients personals en Recursos Humans.  
Rebuda la documentació anterior, l'òrgan tècnic de selecció avaluarà els mèrits del personal concursant i formularà una proposta d'adjudicació provisional, que es publicarà en la pàgina web de l'IVF (http://www.ivf.gva.es/inicio/), a l'efecte que els sol·licitants formulen les reclamacions que consideren oportunes en el termini de 10 dies hàbils comptats a partir de l'endemà de la publicació.  
Una vegada haja transcorregut el termini establit en l'apartat anterior, i estiguen resoltes les reclamacions formulades, si escau, l'òrgan tècnic de selecció elevarà una proposta d'adjudicació definitiva a la direcció general de l'IVF.  
  
5. Sistema de provisió  
La present convocatòria té per objecte la selecció de personal a través de cobertura interna, mitjançant el sistema de concurs específic, per a cobrir un lloc de treball del grup A.  
La puntuació màxima que es pot obtindre en la valoració dels mèrits del concurs específic és de 64 punts, com a suma de les següents dues fases:  
5.1. Primera fase  
En la qual es valoraran els mèrits generals, fins a un màxim de 36 punts, així com s'estableix en la base sisena de la convocatòria.  
5.2. Segona fase  
En la qual es valoraran els mèrits específics, fins a un màxim de 28 punts, així com s'estableix en la base setena de la convocatòria.  
Una vegada baremats els mèrits, es publicarà en la pàgina web de l'IVF, una llista provisional dels aspirants amb la puntuació obtinguda en la fase de concurs, desglossada en els diferents apartats del barem, i se'ls concedirà un termini de 10 dies hàbils perquè formulen les reclamacions que estimen pertinents en relació amb la baremació.  
S'estableix una puntuació mínima per a l'obtenció del lloc de 32 punts.  
  
6. Valoració dels mèrits generals  
S'aplicarà el barem detallat a continuació:  
6.1. Experiència professional  
La puntuació màxima possible que es pot obtindre en el present apartat és de 12 punts.  
Es valorarà l'experiència professional de les persones participants atenent a això:  
1.1. 0,04 punts per cada mes complet de servei en actiu en l'IVF desenvolupant funcions relacionades amb les del lloc convocat. A aquest efecte també es computaran els serveis reconeguts a l'empara del que es disposa en la Llei 70/1978, de 26 de desembre, de reconeixement de serveis previs en l'Administració pública.  
Els treballs per a administracions públiques s'acreditaran sempre mitjançant certificació oficial de l'òrgan competent.  
En cap cas es valorarà l'experiència professional obtinguda en l'acompliment de llocs de treball reservat a personal eventual.  
1.2. 0,03 punts per cada mes complet de servei en actiu en el sector privat, en treballs per compte d'altri, autònoms i professionals en llocs amb funcions equivalents amb les del lloc convocat.  
La resta dels treballs per compte d'altri, s'acreditaran mitjançant el contracte de treball en el qual s'especifique la categoria convocada i la certificació o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria de les places convocades.  
Per al supòsit de professionals i autònoms, Llicència Fiscal o IAE, on s'acrediten els epígrafs corresponents a la categoria convocada, així com certificació o vida laboral que acredite haver cotitzat a la Seguretat Social durant tot el temps que s'al·legue. Quan siga procedent, i en substitució d'aquests documents, s'aportarà certificació oficial que acredite haver cotitzat en el Règim Especial o en la mutualitat corresponent.  
  
6.2. Formació  
Aquest concepte es valorarà fins a un màxim de 24 punts, d'acord amb els següents criteris:  
6.2.1. Titulació acadèmica:  
Per estar en possessió de titulació acadèmica del grup de la plaça convocada addicional a la necessària per a concórrer a la plaça convocada, la puntuació més alta de les següents:  
- Doctorat, màster universitari oficial, llicenciatura, enginyeria, arquitectura o equivalent: 4 punts.  
- Grau universitari, diplomatura, enginyeria tècnica, arquitectura tècnica o equivalent: 3,5 punts.  
6.2.2. Cursos de formació i perfeccionament:  
Es valoraran les accions formatives fins a un màxim de 8 punts, detallades a continuació:  
- Els cursos de formació i perfeccionament rebuts o impartits amb anterioritat a la data de publicació de la convocatòria, i que hagen sigut convocats, gestionats, homologats per l'Institut Valencià d'Administració Pública, per centres de formació de personal empleat públic o per les organitzacions sindicals o altres promotors dins del marc dels acords de formació per a l'ús de les Administracions públiques, vigents en el moment de la seua realització.  
  
En cap cas, es puntuaran els cursos de valencià ni els d'idiomes, ni els cursos pertanyents a una carrera universitària, els cursos de doctorat o els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ordenació de recursos humans, o d'adaptació del règim jurídic a la naturalesa dels llocs que s'ocupen.  
  
Es valoraran els cursos certificats o en condicions de ser-ho en la data de finalització del termini per a la presentació de la sol·licitud, d'acord amb la següent escala:  
a) De 100 o més hores: 2 punts.  
b) De 75 o més hores: 1,5 punts.  
c) De 50 o més hores: 1 punt.  
d) De 25 o més hores: 0,5 punts.  
e) De 15 o més hores: 0,2 punts.  
- Docència impartida en cursos que hagen sigut convocats o homologats per l'Institut Valencià d'Administració Pública, per centres de formació de personal empleat públic o per les organitzacions sindicals o altres promotors, dins del marc dels acords de formació per a l'ocupació de les Administracions públiques vigents en el moment de realització dels cursos. Serà valorada la suma de les hores de cada curs diferent impartit, però no seran susceptibles de valoració les impartides en successives edicions d'un mateix curs.  
  
La impartició de cursos es valorarà d'acord amb la següent escala:  
  
a) 100 o més hores: 3 punts.  
b) 50 o més hores: 2 punts.  
c) 10 o més hores: 1 punt.  
- Altres títols de postgrau expedits per les universitats, sempre que no hagueren servit per a l'accés al grup al fet que estiga adscrit el lloc objecte de la convocatòria, i no hagen sigut valorats en l'apartat 6.2.1 d'aquest punt.  
La valoració de cada màster universitari oficial és de 3 punts. La resta de títols universitaris de postgrau es valoraran d'acord amb la següent escala:  
a) De 300 o més hores: 2 punts.  
b) De 200 o més hores: 1,5 punts.  
c) De 100 o més hores: 1 punt.  
6.2.3 Coneixements de valencià:  
El coneixement de valencià es valorarà fins a un màxim de 8 punts, amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements del Valencià, conformement amb la següent escala:  
  
  
Normativa vigent Ordre 7/2017, de 2 de març, de la Conselleria d'Educació, Investigació, Cultura i Esport /DOGV 7993, 6 de març) (d'aplicació a partir del curs acadèmic 2017/2018) Punts per nivell  
Oral A2 -  
Elemental B1 2  
 B2 3  
Mitjà C1 5  
Superior C2 7  
Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) s'hi afegirà: Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) s'hi afegirà: +1  
  
La valoració del coneixement del valencià s'efectuarà puntuant exclusivament el nivell més alt obtingut.  
6.2.4 Coneixement d'idiomes comunitaris:  
Es valoraran fins a un màxim de 4 punts les llengües oficials de la Unió Europea, diferents de la llengua espanyola, segons els nivells especificats i s'acreditarà documentalment mitjançant títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per ordre de la conselleria competent en matèria d'Educació.  
  
Per cada idioma es valorarà la puntuació més alta que s'obtinga de conformitat amb el que s'estableix en el quadre següent:  
Les equivalències entres els ensenyaments regulats pel Reial decret 967/1988, de 2 de setembre, i les regulades pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig) per la disposició final primera del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta al present punt.  
7. Valoració de la fase de mèrits específics  
Es valoraran els mèrits específics dins dels següents apartats i d'acord amb els criteris que es recullen per a cadascun d'aquests:  
7.1. Entrevista, exposició i defensa de la memòria.  
Es valorarà el resultat d'una entrevista estructurada dirigida a comprovar els coneixements de la persona en relació amb les funcions pròpies del lloc de treball i la seua capacitat i aptituds per a assumir les responsabilitats pròpies d'aquest, on al seu torn exposarà i defensarà la memòria presentada. La puntuació màxima que es pot obtindre en aquest apartat és de 15 punts.  
L'entrevista tindrà com a objectiu l'exposició i defensa d'una memòria relacionada amb les funcions del lloc de treball sol·licitat, consistint aquesta en una anàlisi del lloc, les seues característiques, condicions, mitjans necessaris, propostes de millora en el desenvolupament de les funcions i totes aquelles qüestions que l'aspirant considere d'interés o importància.  
La memòria es presentarà en el mateix termini de presentació de les sol·licituds de participació i de manera conjunta.  
En la Memòria sobre la Subdirecció, en la qual s'incloga un pla per a exercir el lloc que contemple proposades de gestió i iniciatives a desenvolupar.  
7.2. Formació específica.  
Les accions formatives, acolliments o impartides, descrites en l'apartat 6.2.2 de la present convocatòria es valoraran amb una puntuació equivalent al doble de l'establida en aquest apartat, sempre que tingueren relació directa amb les funcions del lloc a exercir i no s'hagen valorat en la primera fase del concurs.  
La puntuació màxima que es pot obtindre en aquest apartat és de 8 punts.  
7.3. Experiència específica  
Es valorarà, a raó de 0,05 punts per mes, l'experiència en llocs de la mateixa àrea funcional que el lloc convocat.  
La puntuació màxima que es pot obtindre en aquest apartat és de 5 punts.  
  
8. Preferència i ordre de prelació en cas d'empat  
El personal excedent forçós del mateix subgrup tindrà dret preferent a l'adjudicació de plaça amb independència del que s'estableix en el paràgraf següent.  
Les places s'adjudicaran per ordre de puntuació per aplicació del barem, amb el següent ordre de prelació en el cas d'empat en la puntuació per aplicació del barem:  
1r. Concurs de personal fix en actiu de la mateixa categoria.  
2n. Mobilitat horitzontal del personal fix en actiu del mateix subgrup.  
3r. Reingrés d'excedents voluntaris de la mateixa categoria.  
4t. Mobilitat horitzontal de personal laboral fix d'altres subgrups del mateix grup.  
  
9. Òrgan tècnic de selecció  
L'execució del procediment de cobertura interna i l'avaluació dels mèrits de les i dels aspirants serà encomanada a un òrgan col·legiat de caràcter tècnic, que actuarà sotmés a les causes generals d'abstenció i recusació contingudes en els articles 23 i 24 de la Llei 40/2015, d'1 d'octubre, de règim jurídic del sector públic.  
Els membres de l'òrgan de selecció tindran una classificació professional de la categoria laboral A. Així mateix, almenys tres dels membres posseiran una titulació corresponent en la mateixa àrea de coneixement exigida en la convocatòria.  
En tot cas, els membres de l'òrgan col·legiat de selecció no podran haver fet tasques de preparació d'aspirants en els cinc anys anteriors a la publicació de la corresponent convocatòria.  
El personal d'elecció o de designació política, el personal funcionari interí, el personal laboral no fix i el personal eventual no podran formar part dels òrgans de selecció.  
L'òrgan de selecció encarregat de l'execució de la convocatòria estarà compost per quatre membres designats per resolució de la sotssecretària de la Conselleria d'Hisenda i Model Econòmic, només un d'ells podrà ser designat entre el personal al servei de l'IVF. Aquest membre realitzarà les funcions de secretari/ària amb veu però sense vot, a fi d'evitar possibles conflictes d'interés amb els aspirants.  
La resta dels membres de l'OTS serà designat entre aquell personal de la Generalitat i el seu sector públic instrumental o d'altres Administracions públiques que ocupen places els requisits de formació i funcions assignades dels quals siguen equivalents o similars a aquells establits per a les places objecte de la convocatòria.  
Contra els acords i actes de tràmit de l'OTS, si aquests últims decideixen directament o indirectament el fons de l'assumpte, determinen la impossibilitat de continuar amb el procediment o produeixen indefensió o perjudici irreparable a drets o interessos legítims, podrà interposar-se un recurs d'alçada davant la Conselleria d'Hisenda i Model Econòmic, en el termini d'un mes, a partir de l'endemà de la publicació del corresponent acord, segons el que es disposa en els articles 121 i 122, de la Llei 39/2015, d'1 d'octubre, del procediment administratiu comú de les administracions públiques.  
  
10. Nomenament  
Conclòs el procés de selecció, el director general de l'IVF dictarà resolució que efectue el nomenament de l'aspirant que haja obtingut la millor puntuació resultant del concurs, per a l'acompliment de les funcions assignades al lloc convocat. Aquesta resolució es publicarà en el DOGV.  
Amb la finalitat d'assegurar la cobertura del lloc convocat, quan es produïsquen renúncies de les persones seleccionades, abans del seu nomenament, l'òrgan tècnic de selecció, atés l'ordre de puntuació, podrà requerir al següent aspirant per al seu possible nomenament.  
  
S'estableix una puntuació mínima per a l'obtenció del lloc de 32 punts.